proxectonos/corpus_dominio_cientifico huggingface dataset:
8 Mile

8 Mile é un filme estadounidense de 2002 escrito por Scott Silver e dirixido por Curtis Hanson. Está protagonizado por Eminem no seu debut no cinema, xunto con Mekhi Phifer, Brittany Murphy, Michael Shannon, Anthony Mackie e Kim Basinger. O filme, que contén elementos autobiográficos da vida de Eminem, e conta a historia do rapeiro branco B-Rabbit (Eminem) e o seu intento de lanzar unha carreira no hip hop, un xénero dominado polos músicos afroamericanos. O título deriva de 8 Mile Road, a estrada que divide Detroit e as comunidades suburbanas brancas situadas ó norte. Personaxes
Eminem como Jimmy "B-Rabbit" Smith Jr.
Kim Basinger como Stephanie
Chloe Greenfield como Lily
Michael Shannon como Greg Buehl
Mekhi Phifer como Future
Brittany Murphy como Alex Latourno
Evan Jones como Cheddar Bob
Omar Benson Miller como Sol George
De'Angelo Wilson como DJ Iz
Taryn Manning como Janeane
Craig Chandler como Paul
Kwanda Khalimashe como Kid
8-Hidroxiguanosina

A 8-hidroxiguanosina (ou 8-oxoguanosina) é un nucleósido, que é un derivado oxidativo da guanosina. Está formado pola base nitroxenada derivada 8-hidroxiguanina (ou 8-oxoguanina) unida ao azucre ribosa. Pode orixinarse por alteración do ARN. A medida dos niveis de 8-hidroxiguanosina utilízase como biomarcador do estrés oxidativo.
838

Acontecementos
Xullo - Batalla de Dazmana - Tropas árabes derrotan ao emperador oriental, Teófilo; como consecuencia cae a cidade de Ancyra (actual Ancara).
Carlos o Calvo herda Aquitania á morte de Pipino. Nacementos
Afonso III o Grande, rei de Asturias e Galicia (m. 910). Mortes
Federico de Utrecht, bispo de Utrecht
841

Acontecementos
O emperador romano oriental, Teófilo, arrebata Melitene aos musulmáns, na fronteira armenia.
Batalla de Fontenoy - Lois o Xermánico e Carlos o Calvo vencen a Lotario
843

Acontecementos
Tratado de Verdún polo que Lois o Xermánico, Carlos o Calvo e Lotario I acordan dividir o Imperio franco.
Os musulmáns, con axuda napolitana, ocupan Mesina, no Sur de Italia.
Xaneiro: Ramiro I é coroado en Lugo como rei de Galicia.
Ramiro I derrota a Nepociano e asume o goberno de todo o reino de Galicia. Mortes
Xudite de Baviera - emperatriz carolinxia.
844

Acontecementos
Primeira incursión normanda nas costas galegas, onde chegan despois de asaltar Tolosa.
Sucesión do papa Serxio II (844 - 847)
Rhodri Mawr ('o grande') convértese en rei de Gwynedd
15 de xuño: Lois II é coroado o emperador do Sacro Imperio romano.
Dorestad é atacada polos viquingos
Xixón, Cádiz e Sevilla son atacadas polos viquingos, sendo esta última cidade arrasada por un grande incendio. Nacementos
Al-Mundir, emir independente de Córdoba. Mortes
11 de xaneiro - Miguel I Rangabé, emperador do Imperio bizantino
25 de xaneiro - o papa regorio IV
Merfyn Frych ap Gwriad - rei de Gwynedd (en Gales)
Hugo (fillo de Carlomagno)
Galindo Garcés - Conde de Aragón.
868

Acontecementos
11 de maio: en Chinesa, Wang Jie imprime o Sutra do diamante (texto budista), traducido do idioma sánscrito. Considérase o primeiro libro impreso que chegou á actualidade.
En Malta, os musulmáns aglabíes aprópianse da illa, converténdose en donos do Mediterráneo occidental. Nacementos
Choe Eon-wui, Ministro coreano e caligrafista
Théodrada de Troyes, esposa de Eudes I de Francia
93 Days

93 Days é un filme nixeriano de 2016 dirixido e co-producido por Steve Gukas. Baséase en feitos reais e conta a historia do gromo de ébola en Nixeria no ano 2014, así como a súa contención exitosa polos traballadores de saúde dun hospital de Lagos. Está protagonizado por Bimbo Akintola, Danny Glover e Bimbo Manuel. É unha coprodución entre Native FilmWorks, Michel Angelo Production e Bolanle Austen-Peters Production. Personaxes
Bimbo Akintola como doutora Adadevoh
Bimbo Manuel como Wasiu Gbadamosi
Danny Glover como doutor Benjamin Ohiaeri
Keppy Ekpeyong Bassey como Patrick Sawyer
Somkele Iyamah-Idhalama como doutora Ada Igonoh
Tim Reid como doutor Adeniyi Jones
Charles Etubiebi como Bankole Cardoso
Alastair Mackenzie como doutor David Brett-Major
9KS11000

9KS11000 é a designación dun motor foguete de propelente sólido usado nos foguetes Black Brant 3A e Black Brant 4A. Características
Os motores 9KS11000 eran fabricados por Bristol Aerospace e funcionaban alimentados con propelente sólido. Tiñan un pulo de 49, 0 kN.
9KS1660

9KS1660 é a designación dun motor foguete de propelente sólido usado no foguete sonda Black Brant 6. Características
Os motores 9KS1660 eran fabricados por Bristol Aerospace e funcionaban alimentados con propelente sólido. Tiñan un pulo de 7, 4 kN.
A

O A é a primeira letra do alfabeto galego, e representa a vogal máis aberta da lingua galega.
Pode ter a función de artigo determinado feminino singular (a bolboreta), ou de preposición con distintos valores (axudar a alguén, ir a Santiago).
Tamén pode ser un prefixo de orixe latina con valor de aproximación ou dirección (achegar, asentar), ou un prefixo de orixe grega con valor de negación (apolítico, anormalidade). Historia
A letra A ten a súa orixe nun pictograma dunha cabeza de boi da escrita xeroglífica exipcia ou do alfabeto ugarítico. Cara ao ano 1600 a. C. os fenicios déronlle unha forma lineal que serviu de base para todas as formas posteriores da letra. Usos
Astronomía
A indica, segundo a clasificación de Harvard, unha clase espectral de estrela de gran luminosidade, cor azul e temperatura entre 8. 000 e 12000 °C. O seu compoñente principal é o hidróxeno. Estrelas deste tipo son Sirio, Altair e Vega.
A indica que un asteroide foi descuberto entre o 1 e o 15 de xaneiro.
Bioquímica
Na codificación dos aminoácidos ordinarios, A é a abreviatura de alanina. Na codificación dos ácidos nucleicos, A é a abreviatura da adenina. A indica o grupo sanguíneo no que os glóbulos vermellos só portan aglutinas A.
Electrónica
A é o símbolo do amperio, unidade de medida da corrente eléctrica.
A é o tamaño estándar da batería.
Filosofía
A é o símbolo da proposición universal afirmativa.
Coa fórmula "A A" indícase o principio de identidade.
Coa fórmula "A non A" indícase o principio de contradición.
Física
A representa o número de masa do átomo.
Coeficiente A de Einstein da emisión espontánea de radiación.
a é o símbolo da área, unidade de superficie, e tamén símbolo da aceleración.
Informática
En Unicode o A é U+0041 e o a é U+0061.
En ASCII o A é 65 e o a é 97.
En código binario A é 01000001 e a é 01100001.
Mecánica
a é o símbolo da aceleración (vectorial).
Química
O ácido A é un derivado sulfúrico da naftalina.
Tamén é a abreviatura en bioquímica da adenosina, unha base dos ácidos nucleicos (ADN ou ARN).
Xeografía
A é símbolo de Austria.
A Beautiful Mind

A Beautiful Mind é un filme estadounidense dirixido por Ron Howard que se estreou no 2001. Sinopse
Obsesionado coa busca dunha idea matemática verdadeiramente orixinal, o brillante estudante John Forbes Nash (Russell Crowe) chega a Princeton en 1947 para realizar os seus estudos de posgraduado. Alí é un estraño, un solitario, só comprendido polo seu compañeiro de cuarto (Paul Bettany), ata que a Nash se lle ocorre unha revolucionaria teoría. Con ela consegue un posto no cobizado MIT, onde coñece a alumna Alicia Lardé (Jennifer Connelly), que lle descobre que as leis das matemáticas non son nada comparadas coas leis do amor. Por outro lado, a súa prodixiosa habilidade para descifrar códigos fai que sexa requirido por Parcher William (Ed Harris), do departamento de Defensa, para axudar os EE. UU na súa guerra fría contra os soviéticos. Personaxes
Russell Crowe como John Forbes Nash, Jr.
Ed Harris como William Parcher
Jennifer Connelly como Alicia Nash
Paul Bettany como Charles Herman
Josh Lucas como Martin Hansen
Adam Goldberg como Sol
Anthony Rapp como Bender
Vivien Cardone como Marcee
Christopher Plummer como Doutor Rosen
Judd Hirsch como Helinger
Jason Gray-Stanford como Ainsley Neilson Galardóns e nomeamentos
2001: 4 Oscars: Mellor filme, director, actriz secundaria (Jennifer Connelly) e guión adaptado.
2001: 4 Globos de Ouro: Mellor filme drama, actor, actriz secundaria e guión. 6 nomeamentos.
2001: 2 premios BAFTA: Mellor actor (Russell Crowe), actriz (Jennifer Connelly). 5 nomeamentos.
A Boca de Canle, A Ría de Abres, Trabada

A Boca de Canle é un lugar da parroquia da Ría de Abres, no concello lucense de Trabada, na comarca da Mariña Oriental. Toponimia
O topónimo A Boca de Canle (á espera da oficialización da forma Boca de Canle) ten dous elementos: Boca, do latín Būcca, refírese de forma figurada á entrada a un espazo, mentres que Canle, do latín Canālis, se refire a unha condución de auga ou ao espazo entre dúas montañas.
A Bug's Life

A Bug's Life é un filme de animación de Pixar dirixido por John Lasseter que se estreou en 1998. Sinopse
Un grupo de saltóns asalta cada verán a colonia de formigas onde vive Flick, para apoderarse das provisións que recolleron para o inverno. Un día, Flick abandona o formigueiro e parte na busca de insectos guerreiros que lles axuden a se defender dos saltóns, pero acaba recrutando unha tropa circense. Personaxes
Dave Foley como Flik
Kevin Spacey como Hopper
Julia Louis-Dreyfus como Princesa Atta
Hayden Panettiere como Princesa Dot
Phyllis Diller como Raíña
Richard Kind como Molt
David Hyde Pierce como Slim
Joe Ranft como Heimlich
Denis Leary como Francis
Jonathan Harris como Maior Manny
Madeline Kahn como Gypsy
Bonnie Hunt como Rosie
Mike McShane como Tuck e Roll
John Ratzenberger como P. T. Flea
Brad Garrett como Dim
Roddy McDowall como Mr. Soil
Edie McClurg como Dr. Flora
Alex Rocco como Thorny
David Ossman como Cornelius Galardóns e nomeamentos
1998: Nomeado ó Oscar: Mellor banda sonora orixinal.
1998: Nomeado ó Globo de Ouro: Mellor banda sonora orixinal (comedia).
1999: Nomeado ós Premios BAFTA: Mellores efectos especiais visuais.
1998: 2 Critics' Choice Awards: Mellor longametraxe de animación e mellor filme familiar.
A Casa do Mel

A Casa do Mel é unha construción en Goente (As Pontes de García Rodríguez), sede da delegación da Asociación Galega de Apicultura (AGA). Finalidade
A Casa do Mel de Goente está xestionada pola delegación local da Asociación Galega de Apicultura. A finalidade da súa implantación na comarca do Eume é apoiar tecnicamente ós apicultores, contribuíndo á súa formación e axudándolles a mellorar a calidade dos seus produtos, en especial do mel. O contorno natural, nas inmediacións das Fragas do Eume, favorece a produción de produtos de calidade.
No ano 2009 a delegación local da Asociación Galega de Apicultura participou na organización da I Feira do Mel e do Queixo de Goente, xunto co concello das Pontes de García Rodríguez. Instalacións
A Casa do Mel conta cunha sala de exposicións na que se exhiben cortizos e ferramentas de uso corrente nas explotacións apícolas tradicionais en Galicia, así como paneis informativos que mostran os distintos procesos do traballo do mel. Tamén se pode ver unha colmea acristalada que permite apreciar directamente o traballo das abellas. Ademais ten un pequeno obradoiro para a transformación da cera e outro de extracción para uso dos socios da asociación. Por último, hai unha sala de conferencias na que se imparten charlas e cursos.
A Christmas Carol (filme de 2009)

A Christmas Carol é un filme estadounidense de animación 3D e captura de movementos escrito e dirixido por Robert Zemeckis. É unha adaptación da historia de Charles Dickens Un conto de Nadal, e está protagonizado por Jim Carrey que interpreta diversos papeis, incluíndo o de Ebenezer Scrooge de neno, adulto e vello, ademais das tres pantasmas que atormentan a Scrooge. O filme tamén conta coas actuacións de Gary Oldman, Colin Firth, Bob Hoskins, Robin Wright Penn e Cary Elwes. Personaxes
Jim Carrey como Ebenezer Scrooge/Pantasma do Nadal pasado, presente e futuro
Gary Oldman como Bob Cratchit/Jacob Marley/Tiny Tim
Colin Firth como Fred Holywell
Bob Hoskins como Mr. Fezziwig/Old Joe
Steve Valentine como Enterrador/Topper
Daryl Sabara como Aprendiz de enterrador/Cantante de panxoliñas #1/Rapaz pedichón #1/Peter Cratchit/Cantante de panxoliñas #1
Sage Ryan como Cantante de panxoliñas #2
Amber Gainey Meade como Cantante de panxoliñas #3/ Cantante de panxoliñas #2
Ryan Ochoa como Cantante de panxoliñas #4/Rapaz pedichón #2/Rapaz/Neno ignorante/Neno con zorra
Bobbi Page como Cantante de panxoliñas #5/ Cantante de panxoliñas #3
Ron Bottitta como Cantante de panxoliñas #6/ Well-Dressed Caroler #4
Sammi Hanratty como Rapaz pedichón #3/Young Cratchit Girl/Want Girl
Julian Holloway como Cociñeiro gordo/Cabaleiro #2/Home de negocios #3
Cary Elwes como Cabaleiro #1/Dick Wilkins/Mad Fiddler/Convidado #2/Home de negocios #1
Robin Wright Penn como Fan/Belle
Jacquie Barnbrook como Mrs. Fezziwig/irmá de Fred/Cantante de panxoliñas #5
Lesley Manville como Mrs. Cratchit
Molly C. Quinn como Belinda Cratchit
Fay Masterson como Martha Cratchit/Convidada #1/Caroline
Leslie Zemeckis como Janet Holywell, muller de Fred
Paul Blackthorne como Convidado #3/Home de negocios #2
Michael Hyland como Convidado #4
Kerry Hoyt como Ignorancia de adulto
Julene Renee-Preciado como Necesidade de Adulta
Fionnula Flanagan como Mrs. Dilber
A Christmas Prince: The Royal Baby

A Christmas Prince: The Royal Baby é un filme estadounidense de 2019 dirixido por John Schultz a partir dun guión de Nate Atkin. Está protagonizado por Rose McIver, Ben Lamb e Sarah Douglas. É a secuela dos filmes de 2017 A Christmas Prince e de 2018 A Christmas Prince: The Royal Wedding. A rodaxe produciuse entre marzo e xuño de 2019 en Romanía.
O filme estreouse o 5 de decembro de 2019 a través de Netflix. Personaxes
Rose McIver como Raíña Amber
Ben Lamb como Rei Richard
Alice Krige como Raíña Helena de Aldovia
Honor Kneafsey como Princesa Emily
Sarah Douglas como Mrs. Averill
Theo Devaney como Simon
Tahirah Sharif como Melissa
Richard Ashton como Mr. Little
Andy Lucas como Mr. Zabala
A Christmas Prince: The Royal Wedding

A Christmas Prince: The Royal Wedding é un filme estadounidense de 2018 dirixido por John Schultz a partir dun guión de Robin Bernheim e Nathan Atkins. Está protagonizado por Rose McIver, Ben Lamb, Sarah Douglas, Alice Krige e Tahirah Sharif. É a secuela do filme de 2017 A Christmas Prince. A súa secuela é A Christmas Prince: The Royal Baby, estreada en 2019.
Estreouse o 30 de novembro de 2018 a través de Netflix. Personaxes
Rose McIver como Amber
Ben Lamb como rei Richard
Alice Krige como Raíña nai Helena
Honor Kneafsey como Princesa Emily
Sarah Douglas como Mrs. Averill
Theo Devaney como Conde Simon
John Guerrasio como Earl Rudy
Andy Lucas como Mr. Zabala
Simon Dutton como Lord Leopold
Katarina Čas como Chef Ivana
Richard Ashton como Mr. Little
Raj Bajaj como Sahil
Tahirah Sharif como Melissa
Joel McVeagh como Andy
Billy Angel como Tom Quill
Tom Knight como Primeiro Ministro Denzil
Claudiu Trandafir como Drunkard
David Broughton Davies como Ernest Mason
Razvan Gheorghiu como Pastor
A Covela, Entrecruces, Carballo

A Covela (á espera da oficialización da forma A Cubela) é un lugar da parroquia de Entrecruces no concello coruñés de Carballo na comarca de Bergantiños. Tiña 3 habitantes no ano 2019 segundo datos do IGE, dos cales eran 1 home e 2 mulleres. Lugares e parroquias
Parroquias de Carballo
A Cruz de Aguiño, Aguiño, Ribeira

A Cruz de Aguiño (á espera da oficialización da forma A Cruz) é un lugar da parroquia de Aguiño no concello coruñés de Ribeira, na comarca da Barbanza.
A Cure for Wellness

A Cure for Wellness é un filme psicolóxico de 2016 dirixido por Gore Verbinski e escrito por Justin Haythe, baseado nunha historia coescrita por Haythe e Verbinski. É unha coprodución entre os Estados Unidos de América, Alemaña e Luxemburgo, o filme foi rodado en varias localizacións de Alemaña, incluíndo o castelo de Hohenzollern en Baden-Württemberg. O argumento está inspirado na novela de Thomas Mann Der Zauberberg. Está protagonizado por Dane DeHaan, Jason Isaacs e Mia Goth, e o argumento conta a historia dun executivo novo que é enviado na procura dun executivo que se atopa nun misterioso centro de rehabilitación nos Alpes suízos.
A Dog Called Ego

A Dog Called Ego é unha banda alemá de post-rock formada en Hamburgo no ano 2006 por Christoph Stepan (guitarra, voces), Dirk Bakker (batería), Marcel Habbe (guitarra, voces) e Gregor Kaisser (baixo).
A Espia

A Espia é unha miniserie de televisión portuguesa de drama histórico protagonizada por Daniela Ruah, Diogo Morgado e Maria João Bastos. Foi emitida orixinalmente en 2020 en RTP1. Premisa
A ficción, que se desenvolve entre Lisboa, Porto e Galiza, comeza en 1941, durante a segunda guerra mundial. Fai un seguimento do labirinto da espionaxe no Portugal dos anos 40 centrándose na rede Shell, tratando desenvolvementos como a subministración de volframio (un mineral crítico para a industria bélica en tempos de guerra). Elenco
Daniela Ruah como María Xoán Mascareñas.
Diogo Morgado como Siegfried Brenner.
Maria João Bastos como Rose Lawson.
António Capelo como Nicolau Mascareñas.
Luís Eusébio como Axente Paulo Santos.
Adriano Carvalho como William Larenz.
Marco D'Almeida como Richard Thompson.
Pedro Lamares como Maior Jack Beevor.
Sisley Dias como Cándido de Oliveira.
Patrícia Tavares como Alice.
Adriano Luz como Agostiño Lourenço.
Joaquim Nicolau como Capitán Ribeiro Casais. Produción e lanzamento
Producida por Ukbar Filmes xunto con RTP, Ficción Producciones e co apoio de ICA e PIC Portugal, é unha coprodución conxunta hispano-portuguesa. Desenvolvido por José de Pina e Rui Cardoso Martins a partir dunha idea orixinal de Pandora da Cunha Telles, o equipo de guionistas estivo formado por Raquel Palermo, Cláudia Clemente, Martim Baginha, Snir Wein, Pablo Iraola, Pandora da Cunha Telles, Rui Cardoso Martins e José de Pina.
Consta de 8 episodios, rodados entre maio e xullo de 2019 en Lisboa, Porto, Curia, Tomar, Figueira da Foz e Santiago de Compostela.
Entre os directores figuraba Jorge Paixão da Costa, Edgar Pêra e João Maia. A historiadora Margarida de Magalhães Ramalho traballou como asesora histórica.
A Eva futura

A Eva futura é unha novela en lingua francesa de Auguste Villiers de L'Isle-Adam, publicada por vez primeira en 1886 co título orixinal de L'Ève future. Foi traducida ao galego por Isabel Soto e Xavier Senín, e publicada en 2014 pola Editorial Hugin e Munin. Trama
O mozo Lord Ewald namórase dunha rapaza moi fermosa pero de escasa intelixencia. Con tal premisa, o enxeñeiro Thomas Alva Edison fabrica unha andréide, que se asemella fisicamente á moza, mais que a supera con moito no plano intelectual. Esta obra, a magna do seu autor, xerou unha importante polémica pola súa marcada misoxinia.
A Ferida

A Ferida é unha escultura situada no concello de Muxía fronte ao océano Atlántico, nun outeiro ao carón do santuario da Virxe da Barca. O seu autor é o artista burgalés Alberto Bañuelos-Fournier. A obra foi doada por Seguros Aegon ao concello muxián como homenaxe aos voluntarios que acudiron a axudar ao pobo galego cando se produciu o desastre do Prestige o 13 de novembro de 2002.
Cos seus máis de once metros de altura e 400 toneladas de peso, estas dúas estruturas de granito do Porriño constitúen a escultura máis grande de Galicia e de España.
Inaugurouse o 12 de setembro de 2003.
A Flock of Seagulls

A Flock of Seagulls é unha banda inglesa de new wave e synthpop formada orixinalmente en Liverpool polos irmáns Michael "Mike" Score (teclados e voces) e Alister "Ali" James Score (batería), xunto con Francis Lee "Frank" Maudsley (baixo) e Paul Reynolds (guitarra).
O grupo ten un feixe de éxitos internacionalis como "I Ran (So Far Away)" (1982), "Space Age Love Song" (1982), "Wishing (If I Had a Photograph of You)" (1982) e "The More You Live, the More You Love" (1984). Comezaron a destacar nos anos 80 polo seu vídeo de "I Ran (So Far Away)". A banda gañou un premio Grammy en 1933 pola mellor interpretación de rock instrumental co tema "D. N. A. " Discografía
A Forcada, Sante, Trabada

A Forcada é un lugar da parroquia de Sante, no concello lucense de Trabada, na comarca da Mariña Oriental. Toponimia
O topónimo A Forcada (á espera da oficialización da forma Forcada) procede do adxectivo substantivado latino Furcāta, referido a unha bifurcación de camiños ou unha confluencia de ríos. Lugares e parroquias
Parroquias de Trabada
A Fórnea, Trabada

Santo Estevo da Fórnea (á espera da oficialización de Santo Estevo de Fórnea) é unha parroquia do concello de Trabada na comarca da Mariña Oriental, na provincia de Lugo. Segundo o IGE, en 2020 tiña 82 habitantes (40 homes e 42 mulleres), 23 menos ca en 2007. Toponimia
O topónimo A Fórnea (á espera da oficialización da forma Fórnea) procede do termo en latín Fŭrnĕus, derivado á súa vez de Fŭrnus (forno) ou de *fornea, "cavidade con forma de forno", polo que podería ter a súa orixe ou ben na existencia dun forno no lugar ou ben na existencia dun terreo con esa forma, como unha cova. Xeografía
Na parroquia establécense a cabeceira do río Grande (regos da Fórnea e de Cambite), e o monte de Pena Mouras (548 m). Patrimonio
No seu extremo leste está o menhir do Marco da Pena Verde, citado no diploma do rei Silo como confluencia de camiños. Con altura de 2 m e 1 m de largo, consiste nunha pedra de seixo branco sen puír.
A Galiza feminista. Tebras e alboradas

A Galiza feminista. Tebras e alboradas é un ensaio da escritora, socióloga e doutora en Equidade e Innovación Educativa Miriam Couceiro Castro, publicado en 2021 no marco da colección Feminismos, editado pola Editorial Galaxia.
A autora é unha experta neste tema, xa que gañou no 2013 o Concurso de traballos académicos con perspectiva de xénero “Ángeles Alvariño”, co seu traballo O feminismo en Galiza: Rural e Urbano. Posteriormente realizou unha tese de doutoramento co título La representación del Feminismo en el pensamiento y práctica de la acción docente de las Profesoras de Secundaria en Galicia, que é o xermolo deste libro. Un libro no que reivindica o legado de Concepción Arenal, Emilia Pardo Bazán, Rosalía de Castro, Mónica Bar Cendón, María Barbeito, Antonia de la Torre ou Pilar García Negro.
A Guerra da Beatriz

A Guerra da Beatriz é un filme dramático timorense de 2013, en lingua tetum, dirixido por Luigi Acquisto e Bety Reis. É a primeira longametraxe producida en Timor Leste.
Estreouse o 17 de setembro de 2013 en Dili. Durante o primeiro mes foi vista por uns 30. 000 timorenses en proxeccións ao aire libre. Gañou o Pavo Real de Ouro no Festival Internacional de Cinema da India. Foi proxectada no Festival de Cinema de Adelaida. Tamén gañou dous premios da Sociedade Cinematográfica Australiana. Sinopse
O filme está baseado na historia de Martin Guerre ocorrida no século XVI en Francia, trasladada ao contexto de Timor Leste durante a ocupación indonesia. O filme céntrase na vida dunha muller timorense chamada Beatriz. A historia comeza con Beatriz coñecendo ao seu futuro marido, Tomás, sendo ambos nenos. Casan novos e pouco despois comeza a invasión indonesia de Timor Leste. Beatriz loita polo seu verdadeiro amor e polo seu país.
A Handbook of the Cornish Language

A Handbook of the Cornish Language é un libro do autor Henry Jenner, publicado en 1904. Está considerada a primeira obra do rexurdimento córnico.
A Haunting in Venice

A Haunting in Venice é un filme estadounidense de 2023 producido e dirixido por Kenneth Branagh a partir dun guión de Michael Green. Baséase vagamente na novela de 1969 de Agatha Christie Hallowe'en Party. Serve como secuela de Death on the Nile (2022) e é o terceiro filme no que Branagh interpreta o detective belga Hercule Poirot. O elenco está composto por Kyle Allen, Camille Cottin, Jamie Dornan, Tina Fey, Jude Hill, Ali Khan, Emma Laird, Kelly Reilly, Riccardo Scamarcio e Michelle Yeoh.
A Haunting in Venice estreouse no Odeon Luxe Leicester Square de Londres o 11 de setembro de 2023, e nos cinemas dos Estados Unidos o 15 de setembro a través de 20th Century Studios. Recibiu valoracións positivas por parte da crítica e recadou 122, 3 millóns de dólares en todo o mundo. Personaxes
Kyle Allen como Maxime Gerard
Kenneth Branagh como Hercule Poirot
Camille Cottin como Olga Seminoff
Jamie Dornan como Dr. Leslie Ferrier
Tina Fey como Ariadne Oliver
Jude Hill como Leopold Ferrier
Ali Khan como Nicholas Holland
Emma Laird como Desdemona Holland
Kelly Reilly como Rowena Drake
Riccardo Scamarcio como Vitale Portfoglio
Michelle Yeoh como Joyce Reynolds
A League of Their Own

A League of Their Own é un filme estadounidense de 1992 dirixido por Penny Marshall. É un drama/comedia deportivo que conta unha historia ficticia sobre a All-American Girls Professional Baseball League (AAGPBL). Está protagonizado por Geena Davis, Tom Hanks, Madonna, Rosie O'Donnell e Lori Petty. O guión foi escrito por Lowell Ganz e Babaloo Mandel a partir dunha historia de Kelly Candaele e Kim Wilson.
En 2012, A League of Their Own foi escollido para a súa preservación no National Film Registry da Biblioteca do Congreso dos Estados Unidos de América por ser "cultural, histórica ou esteticamente significativo".
A Man Called Otto

A Man Called Otto é un filme estadounidense de 2022 dirixido por Marc Forster a partir dun guión de David Magee. É un remake do filme sueco de 2015 En man som heter Ove, que á súa vez está baseado na novela homónima de 2012 de Fredrik Backman. Está protagonizado por Tom Hanks, xunto con Mariana Treviño, Rachel Keller e Manuel Garcia-Rulfo nos papeis secundarios. A trama segue a un ancián amargado que se implica de mala gana na vida dos seus veciños.
A Man Called Otto tivo unha estrea limitada nos cinemas do 29 de decembro de 2022, antes de ter unha estrea masiva nos Estados Unidos o 13 de xaneiro de 2023 a través de Sony Pictures Releasing. Recibiu valoracións dispares por parte da crítica e recadou 113 millóns de dólares sobre un orzamento de 50 millóns. Personaxes
Tom Hanks como Otto Anderson
Truman Hanks como Otto cando novo
Mariana Treviño como Marisol
Rachel Keller como Sonya
Manuel Garcia-Rulfo como Tommy
Mike Birbiglia como axente de Dye & Merika
Cameron Britton como Jimmy
Mack Bayda como Malcolm
Juanita Jennings como Anita
Peter Lawson Jones como Reuben
Kelly Lamor Wilson como Shari Kenzie
Ademais, Christiana Montoya e Alessandra Perez aparecen como Luna e Abby respectivamente. John Higgins aparece como dependente da tenda.
A Marcha do Paso

A Marcha do Paso é unha das tradicións máis arraigadas de Pontedeume. Ten lugar na madrugada do Venres Santo e consiste nun percorrido polas rúas da vila dun grupo de veciños acompañados por un improvisado grupo musical composto por diversos intrumentos que van interpretando unha e outra vez ata a madrugada, a mesma peza musical triste e sentida. O percorrido remata ao amencer na Praza Real, noutro dos momentos álxidos da Semana Santa: O Encontro das imaxes da Verónica, San Xoán, A Virxe das Dores e Cristo.
Esta peza musical só se toca esta noite do ano e hai dúas versións: Unha máis sobria para clarinete, tambor, trompeta e baixo (monocorde), e outra na que teñen cabida un maior número de instrumentos como o violín e a guitarra, que é a que se interpreta na actualidade.
A súa orixe é incerta e son moitas as hipóteses que se barallan sen terse escrarecido o misterio. Hai quen di que procede da veciña vila de Ares, outros opinan que a trouxo do sur de España un familiar dos Bellas, coñecida familia eumesa afeccionada á música, e finalmente hai quen sostén que se trata dun fragmento dunha obra de Brahms.
A Monster Calls

A Monster Calls é un filme español-estadounidense de fantasía dirixido por Juan Antonio Bayona, baseado na novela de 2011 Un monstro vén a verme, de Patrick Ness, quen tamén escribiu o guión. O filme está protagonizada por Lewis MacDougall, Liam Neeson, Felicity Jones, Sigourney Weaver, Toby Kebbell e Geraldine Chaplin. A estrea foi o 7 de outubro de 2016, por Focus Features. Sinopse
Connor (Lewis MacDougall) é un rapaz de 12 anos que, tras a separación dos seus pais, se converte no home da casa e o encargado de levar as rendas do fogar. Coa súa nova nai (Felicity Jones) doente de cancro, o pequeno tentará superar todos os seus medos e fobias coa axuda dun monstro-teixo (dobrado na versión orixinal por Liam Neeson). Fantasía, contos de fadas e historias imaxinarias do pequeno veranse as caras non só coa realidade, senón coa súa fría e calculadora avoa (Sigourney Weaver). Con este novo traballo J. A. Bayona pecha unha triloxía sobre as relacións nai-fillo, que iniciou con El orfanato e continuou con The Impossible. Personaxes
Lewis MacDougall como Connor
Liam Neeson como O Monstro
Felicity Jones como a Nai
Sigourney Weaver como a Avoíña
Toby Kebbell como o Pai
Geraldine Chaplin
James Melville como Harry
Lily-Rose Aslandogdu como Lily
Jennifer Lim como a Señorita Kwan
Frida Palsson como a nai de Lily Produción
O 5 de marzo de 2014, Focus Features comprou os dereitos cinematográficos do libro por 20 millóns de dólares. A película sería dirixida por Juan Antonio Bayona e escrita polo autor do libro, Patrick Ness. O 23 de abril de 2014 Felicity Jones uniuse ao filme para interpretar a nai do neno. O 8 de maio, Liam Neeson uniuse ao filme para interpretar o Monstro. O 18 de agosto, Sigourney Weaver uniuse para interpretar a avoa do neno. O 19 de agosto, Toby Kebbell tamén se uniu ao filme. O 3 de setembro, o autor Ness twiteou que Lewis MacDougall fora escollido para o papel principal do filme. O 30 de setembro Geraldine Chaplin uniuse ao elenco.
Rodaxe
A fotografía principal da película comezou o 30 de setembro de 2014, a rodaxe tivo lugar en España e Inglaterra. O 9 de outubro, a rodaxe comezou en Preston, Lancashire e Manchester Estrea
O filme estreouse o 7 de outubro de 2016, por Focus Features.
A Morada

A Morada é unha cooperativa sen ánimo de lucro feminista aberta en Vigo como centro social. Traxectoria
Naceu no ano 2022 en Vigo. Procura o coidado das persoas coidadoras e das non coidadoras. As súas fundadoras son María José Gayoso Ricón, Ana Martínez González e Fedra Alcaraz Ladrero.
En 2024 abriu un espazo para editar na Wikipedia chamado a WikiMorada. Premios
Premio á Cooperación 2024 ao mellor proxecto cooperativo novo.
A Pastoriza

A Pastoriza (á espera da oficialización da forma Pastoriza) é un concello da provincia de Lugo, pertencente á comarca da Terra Chá. Segundo o IGE en 2015 tiña 3. 274 habitantes (3. 726 no 2006, 3. 787 no 2005, 3. 856 no 2004, 3. 911 no 2003). O seu xentilicio é «pastoricense» ou «pastoricego». Demografía
Evolución da poboación do concello da Pastoriza: Historia
Consérvanse numerosos poboados castrexos, pero apenas se conservan restos da presenza romana e sueva, agás un ronsel antropomorfo romano sen inscrición algunha.
O Parochiale suevorum fala da diocese de Britonia, asentada na chaira ao sur da Pastoriza e Mondoñedo. Trala invasión musulmá da Península Ibérica, a poboación e a nobreza retirouse cara ao norte, fundando a diocese de Mondoñedo e a corte de Oviedo. Nos séculos seguintes a zona estaba aforada polo cabido mindoniense e polos mosteiros de Meira e Lourenzá.
En 1821 constituíuse o concello co nome de Vián, e en 1840 adoptou o nome actual da Pastoriza. Lugares da Pastoriza
Para unha lista completa de todos os lugares do concello da Pastoriza vexa: Lugares da Pastoriza.
A Pena de Riba, San Pedro de Ancorados, A Estrada

A Pena de Riba (á espera da oficialización da forma A Pena de Arriba) é un lugar da parroquia de San Pedro de Ancorados no concello pontevedrés da Estrada na comarca de Tabeirós - Terra de Montes. Segundo o Instituto Galego de Estatística, en 2024 tiña 2 habitantes (1 home e 1 muller). Forma un único núcleo xunto coa Pena de Arriba (Rubín), A Pena do Foxo (Agar) e A Pena Barreira (Curantes).
A Raíña Lupa

A Raíña Lupa é unha ópera en tres actos con música de Fernando V. Arias e libreto en galego de Xoán Pérez sobre a lenda da Raíña Lupa. Personaxes
A Real Pain

A Real Pain é un filme polaco-estadounidense de 2024 escrito e dirixido por Jesse Eisenberg. Está protagonizado por Eisenberg e Kieran Culkin no papel de dous curmáns que se reúnen para unha viaxe por Polonia na honra á súa falecida avoa, pero as súas antigas tensións xorden de novo co telón de fondo da súa historia familiar. O seu elenco secundario inclúe a Will Sharpe, Jennifer Grey, Kurt Egyiawan, Liza Sadovy e Daniel Oreskes.
A fotografía principal tivo lugar principalmente en Polonia entre maio e xuño de 2023. A Real Pain estreouse no Festival de Cinema de Sundance de 2024, onde gañou o Premio Waldo Salt, e estreouse en cinemas o 1 de novembro de 2024 nos Estados Unidos. O filme recibiu unha ampla aclamación da crítica, especialmente polo guión de Eisenberg e a actuación de Culkin. Recadou 24, 9 millóns de dólares en todo o mundo cun orzamento de produción de 3 millóns de dólares. Personaxes
Jesse Eisenberg como David Kaplan
Kieran Culkin como Benjamin "Benji" Kaplan
Will Sharpe como James
Jennifer Grey como Marcia
Kurt Egyiawan como Eloge
Liza Sadovy como Diane
Daniel Oreskes como Mark
Ellora Torchia como Priya
A Reixía, Sofán, Carballo

A Reixía (á espera da oficialización da forma Reixía) é un lugar da parroquia de Sofán no concello coruñés de Carballo na comarca de Bergantiños. Tiña 6 habitantes no ano 2019 segundo datos do IGE, dos cales eran 4 homes e 2 mulleres. Lugares e parroquias
Parroquias de Carballo
A Roda, Tapia de Casarego

A Roda é unha parroquia do occidente asturiano, pertencente ao concello de Tapia de Casarego. A poboación desta parroquia é de aproximadamente 200 persoas[Cómpre referencia].
A parroquia é de carácter rural, con terreo frondoso e pradaría adicada á gandaría e agricultura. Conta con dous establecementos hostaleiros, Casa Camilo e El Zapateiro. Movemento asociativo
O grupo de teatro Pico de Faro foi creado en 1983 na Roda, e recibiu o nome pouco despois en recordo da ermida onde estivera a imaxe da Virxe das Neves. Tras varias actuacións polo occidente de Asturias, constituíuse en asociación co nome doutra xa desaparecida, que formaba parte tan só das lembranzas dos máis maiores: Centro de Instrucción y Recreo, constituíndo a mesma os compoñentes do grupo de teatro, e deixándoa aberta a toda a veciñanza. A través dela iníciase á vez a restauración do local chamado El Centro, que queda definido coma a súa sede social. [Cómpre referencia] O 18 de novembro de 1994, o grupo de teatro independizouse do Centro de Instrucción y Recreo, constituíndose en asociación con autonomía propia, e co nome Pico de Faro, seguindo coa programación de sempre. [Cómpre referencia]
A Asociación xuvenil El Columpio foi constituída no ano 1994. O festexo máis importante promovido pola mesma é a réplica da antiga feira da Roda, realizada xunto ó grupo Pico de Faro, e que ten lugar tódolos anos no mes de agosto. Este evento é, dende o seu comezo e xunto coa Festa dos mártires, a actividade máis relevante e significativa que se celebra con periodicidade anual na Roda. [Cómpre referencia] Parroquias de Tapia de Casarego
A Scanner Darkly (filme)

A Scanner Darkly é un filme estadounidense de ficción científica dirixido por Richard Linklater que se estreou no 2006. Baséase na novela A Scanner Darkly de Philip K. Dick. Ó igual que xa fixera Waking Life, Linklater mestura animación e personaxes reais, como nunha novela gráfica. Sinopse
No Condado de Orange, en California, nun futuro onde os Estados Unidos perderon a batalla contra as drogas, un policía de incógnito (Keanu Reeves) recibe a orde de espiar ós seus amigos. Personaxes
Keanu Reeves como Bob Arctor / Fred
Robert Downey, Jr. como James Barris
Woody Harrelson como Ernie Luckman
Rory Cochrane como Charles Freck
Winona Ryder como Donna Hawthorne / Audrey / Hank
A Soledá, Artes, Ribeira

A Soledá (á espera da oficialización da forma A Soidade) é un lugar da parroquia de Artes no concello coruñés de Ribeira, na comarca da Barbanza. Segundo o padrón municipal (INE) en 2012 tiña tres habitantes (dous homes e unha muller). Lugares e parroquias
Parroquias de Ribeira
A Star Is Born (filme de 2018)

A Star is Born é un filme estadounidense de 2018 producido e dirixido por Bradley Cooper (no seu debut como director) e escrito por Cooper, Eric Roth e Will Fetters. Está protagonizado polo propio Cooper, Lady Gaga, Dave Chappelle, Andrew Dice Clay e Sam Elliott, e conta a historia dun músico bebedor (Cooper) que se namora dunha cantante nova (Gaga). É o terceiro remake do filme orixinal de 1937, despois dos musicais de 1954 e 1976. Personaxes
Lady Gaga como Ally Maine (née Campano)
Bradley Cooper como Jackson "Jack" Maine
Sam Elliott como Bobby Maine
Dave Chappelle como George "Noodles" Stone
Andrew Dice Clay como Lorenzo Campano
Anthony Ramos como Ramon
Rafi Gavron como Rez Gavron
Greg Grunberg como Phil
A Trabe de Ouro (revista)

A Trabe de Ouro é unha revista galega de pensamento crítico, publicada por Sotelo Blanco Edicións desde 1990 con periodicidade trimestral.
Nas súas páxinas hai artigos de análise sociopolítica e pensamento, textos literarios inéditos, crítica de libros, e actualidade cultural. O seu director é o escritor Xosé Luís Méndez Ferrín, e no seu Consello de Redacción aparecen profesores, novelistas, poetas e xornalistas de diferentes xeracións e intereses, como Xosé Manuel Beiras, Olegario Sotelo Blanco ou Antón Figueroa Lorenzana.
A Vella do Monte

A Vella do Monte é un personaxe mitolóxico da tradición oral dos pobos da montaña de León. Trátase dunha figura bondadosa que deixa escondidos agasallos para os nenos por diferentes lugares da montaña, como chozos ou currais.
A Vila de Abade, Tordoia

San Cibrán da Vila de Abade (á espera da oficialización da forma Viladabade (San Cibrán)) é unha parroquia que se localiza no oeste do concello de Tordoia. Segundo o IGE en 2022 tiña 384 habitantes (206 mulleres e 178 homes) distribuídos en 5 entidades de poboación, o que supón unha diminución en relación ao ano 1999 cando tiña 669 habitantes.
A Virxe do Cristal (ópera)

A Virxe do Cristal é unha ópera con música de Xosé Baldomir sobre a obra homónima de Manuel Curros Enríquez. En 2021 a partitura non fora localizada. Historia
Inicialmente a prensa da época sinalou que a ópera se estrearía en Barcelona, no Gran Teatre del Liceu, na primavera de 1920, mais os progresos de Baldomir non fixeron posible a estrea nesa data e finalmente atrasouose ata 1922, mudando a cidade da estrea a Madrid. Con todo, a oposición dos fillos de Curros a realizar a adaptación musical da obra de seu pai fixo que finalmente a ópera non se chegase estrear.
A Voz do Pobo

A Voz do Pobo foi un periódico comunista galego editado entre 1969 e 1977. Historia e características
Órgano do Partido Comunista de Galicia, apareceu o 30 de agosto de 1969. Foi dirixido primeiramente por Santiago Álvarez e despois por Carlos Barros. Entre os seus colaboradores figuraron Fernando Salgado, Chichi Campos e Pepe Carreiro.
A Wednesday!

A Wednesday! é un filme indio en lingua hindi do ano 2008 escrito e dirixido por Neeraj Pandey coprotagonizado por Anupam Kher e Naseeruddin Shah. Por medio do relato dun policía a piques de se retirar sabemos dunha serie de acontecementos que aconteceron un mércores entre as dúas e as seis da tarde e que constituíron o seu caso máis complexo e que teñen un contexto real baseado nos Atentados de 2006 en Bombai. Filme de relativamente baixo presuposto foi un éxito de público e crítica e gañou o premio ao mellor filme nos National Film Awards. No ano 2009 o director Chakri Toleti realizou dúas versións, unha en támil co título de Eeenadu e outra en telugú, Unnaipol Oruvan. Tamén se filmou unha versión en inglés dirixida por Chandran Rutnam coprotagonizada por Ben Kingsley e Ben Cross, A Common Man
A ameaza do cobre

A ameaza do cobre é un documental galego de 2018 dirixido por Xosé Bocixa. Datos
O documental, cunha duración de 55 minutos, trata sobre o proxecto de minaría de cobre en Touro. Foi presentado por Nós Televisión e Tingalaranga Audiovisual no ano 2018.
A ameaza invisible

A ameaza invisible (en inglés: Stealth) é un filme estadounidense de acción e ciencia ficción dirixido por Rob Cohen que se estreou en 2005. Está protagonizado por Josh Lucas, Jessica Biel, Jamie Foxx, Sam Shepard, Joe Morton e Richard Roxburgh. Personaxes
Josh Lucas como Tenente Ben "Big" Gannon
Jessica Biel como Tenente Kara "Guns" Wade
Jamie Foxx como Tenente Henry "E-Z" Purcell
Sam Shepard como Capitán George Cummings
Joe Morton como Capitán Dick Marshfield
Richard Roxburgh como Dr. Keith Orbit
Ian Bliss como Tenente Aaron Shaftsbury
Ebon Moss-Bachrach como Tim
David Andrews como Ray
Wentworth Miller como EDI
Nicholas Hammond como oficial
A aventura do Poseidón

A aventura do Poseidón é un filme estadounidense de 1972 dirixido por Ronald Neame, producido por Irwin Allen, e baseado na novela epónima de 1969 de Paul Gallico. Está protagonizado por Gene Hackman, Ernest Borgnine, Jack Albertson, Shelley Winters e Red Buttons.
Estreouse en galego o 30 de decembro de 1999 a través da TVG. Sinopse
Un transatlántico de luxo, o SS Poseidon, é alcanzado na véspera de Aninovo por unha onda xigantesca, facéndoo virar de cabeza para baixo. Un grupo de sobreviventes que está nun salón de baile dun nivel superior (mais que despois fica baixo a liña da auga) tenta escapar da embarcación liderados polo reverendo Frank Scott. Para iso, deben chegar á casa de máquinas que se localiza no casco do navío e durante o percorrido acaban enfrontando moitos perigos no navío inestábel que pode afundirse en calquera momento.
A balada de Narayama

A balada de Narayama (en xaponés: 楢山節考, Narayama bushikō) é un filme xaponés de 1983 dirixido por Shōhei Imamura. Está protagonizado por Sumiko Sakamoto como Orin, Ken Ogata e Shoichi Ozawa. É unha adaptación do libro Narayama bushikō de Shichirō Fukazawa e lixeiramente inspirado polo filme de 1958 dirixido por Keisuke Kinoshita. Gañou a Palma de Ouro no Festival Internacional de Cinema de Cannes de 1983.
Foi estreado en galego pola Televisión de Galicia o 21 de maio de 2005. Argumento
O filme está ambientado nunha pequena vila rural no Xapón do século XIX. Segundo a tradición, cando unha persoa cumpre setenta anos debe viaxar a unha montaña remota para morrer de fame, práctica coñecida como ubasute. A historia trata sobre Orin, que ten 69 anos e boa saúde, mais ve que un veciño ten que arrastrar o seu pai ata a montaña, así que decide evitar aferrarse á vida. Ela pasa un ano amañando todos os asuntos da súa familia e aldea: castiga severamente unha familia que está acaparando comida e axuda o seu fillo máis novo a perder a virxindade.
O filme inclúe algunhas escenas crúas que amosan os brutais que poden ser as situacións dos aldeáns. Intercaladas no filme hai breves estampas de natureza, aves, serpes e outros animais cazando, axexando, cantando, copulando ou dando a luz. Elenco
Ken Ogata – Tatsuhei
Sumiko Sakamoto – Orin
Tonpei Hidari – Risuke
Aki Takejo – Tamayan
Shoichi Ozawa – Katsuzō
Fujio Tokita – Jinsaku
Sanshō Shinsui – Zeniya no Matayan
Seiji Kurasaki – Kesakichi
Junko Takada – Matsuyan
Mitsuko Baisho – Oei
Taiji Tonoyama – Teruyan
Casey Takamine – Arayashiki
Nenji Kobayashi – Tsune
Nijiko Kiyokawa – Okane
Akio Yokoyama – Amaya Produción
A balada de Narayama foi filmado nas prefeturas de Niigata e Nagano.
A principios do século XXI, o filme tivo a posibilidade de ser estreado na China, coa condición de que as escenas de sexo fosen censuradas. Imamura consultou con varios directores chineses, que responderon que esas escenas eran o contraste necesario coas escenas de morte. Imamura deciciu rexeitar a proposta.
A batalla dos centauros (Michelangelo)

A Batalla dos centauros tamén coñecida como "Centauromaquia" é unha escultura en relevo en mármore do escultor Michelangelo datada preto de 1493 e que se garda no museo da Casa Buonarroti de Florencia. As súas medidas son de 84, 5 x 90, 5 cm.
Está realizada en mármore de Carrara doado por Lourenzo o Magnífico para a súa realización, Ascanio Condivi resalta na súa biografía sobre Michelangelo, que foi executada pouco antes da defunción de Lourenzo cara a principios de 1492. O relevo representa a batalla entre os gregos e os centauros e seguramente a idea suxeriulla un bronce de Bertoldo imitando a batalla dun sarcófago romano e que se atopaba naquel tempo no palacio dos Medici.
Representa a acción do rapto da princesa Hipodamia (esposa de Pirítou) por un centauro, historia relatada por Ovidio, a princesa atópase de costas, e a metade das figuras que serían os centauros, soamente vese a parte superior dos seus corpos, polo que dá a impresión que o relevo son todo espidos masculinos, ten un certo parecido co relevo do púlpito da catedral de Siena, dos condenados ao inferno de Nicola Pisano. Contexto
Michelangelo contaba con 17 anos e traballaba baixo o patrocinio de Lourenzo de Medici cando elaborou a Batalla dos centauros; obra que non lle foi encargada por ninguén senón creada por el. A obra reflectía unha moda do momento que consistía na reprodución de temas antigos. Especificamente, Miguel Anxo inspirouse nun relevo que Bertoldo di Giovanni producira Lourenzo de Medici, unha obra de bronce que colgaba no palacio dos Medici. Michelangelo optou por traballar o mármore, en lugar do bronce máis caro, para reducir os custos. A obra de Bertoldo, A batalla ecuestre na antiga forma —tamén coñecida como Batalla (con Hércules)- foi a recreación dun sartego romano danado e requiría imaxinación para cubrir os ocos deixados polo orixinal. Bertoldo tomouse outras liberdades co motivo orixinal e, parece, que se inspirou no gravado da Batalla dos espidos, de Antonio del Pollaiolo.
O novo escultor nunca rematou a obra. Aínda que unha serie de biografías atribuíron isto á perda de poder da familia Medici, o biógrafo contemporáneo de Michelangelo, Eric Scigliano, sostén que Miguel Ángel tivo moito tempo para rematar a escultura se o escollera e sinala que isto só era o a primeira de varias esculturas "non finito", que preceden ao Taddei Tondo e Pitti Tondo. Tamén sinala que Miguel Anxo non expresou descontento coa obra.
Se a escultura quedou ou non intencionadamente incompleta, Miguel Anxo considerou esta escultura como a mellor das súas primeiras obras. Gardouno o resto da súa vida, aínda que destruíu ou abandonou moitas das súas outras pezas. Remarcou ao seu biógrafo Ascanio Condivi que miralo facía arrepentirse do tempo que dedicaba a outras actividades que a escultura.
A boca aberta

A boca aberta (en francés: La Gueule ouverte) é un filme francés de 1974 dirixido por Maurice Pialat. Representa, de xeito realista, unha muller que atravesa unha enfermidade terminal e tamén se enfronta ás tumultuosas vidas do seu marido e do seu fillo. Foi un dos filmes de Pialat con menos éxito comercial. Foi o terceiro filme dos dez que dirixiu antes da súa morte en xaneiro de 2003.
Está protagonizado por Monique Mélinand, Philippe Léotard, Hubert Deschamps e Nathalie Baye. Néstor Almendros, o fotógrafo español coñecido por traballar con directores da Nouvelle Vague como François Truffaut e Éric Rohmer, colaborou con Pialat por primeira vez neste filme. O título é unha referencia poética á posición da boca aberta que ás veces se atopa nos cadáveres. Sinopse
Monique Mélinand interpreta unha muller na fase finais dunha doenza terminal. O seu fillo Philippe, a muller de Philippe Nathalie e o seu marido Roger intentan consolala mentres ela atravesa o seu calvario. Porén, eses dous homes máis achegados da súa vida persoal comezan a involucrarse máis nas súas relacións con múltiples amantes. O seu marido coquetea cos clientes na súa tenda de roupa e mercería mentres o seu fillo coquetea coas enfermeiras. O filme incorpora elementos da ópera de Mozart Così fan tutte con efectos poéticos, relacionados con estas escenas. Finalmente, a muller pasa por varios momentos fondamente emotivos mentres a doenza cobra a súa vida. Personaxes
Hubert Deschamps como Roger
Monique Mélinand como Monique
Philippe Léotard como Philippe
Nathalie Baye como Nathalie
Henri Saulquin
Alain Grestau
Anna Gayane